ᱚᱱᱚᱱᱛᱚᱱᱟᱜᱽ ᱦᱚᱱᱚᱛ

ᱚᱱᱚᱱᱛᱚᱱᱟᱜᱽ ᱦᱚᱱᱚᱛ ᱥᱤᱧᱚᱛᱤᱭᱟᱹ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ᱾ ᱱᱚᱣᱟ ᱫᱚ ᱠᱟᱹᱥᱢᱤᱨ ᱵᱮᱰᱟ ᱨᱮ ᱢᱮᱱᱟᱜ ᱜᱮᱞ ᱜᱚᱴᱟᱝ ᱦᱚᱱᱚᱛ ᱢᱩᱫ ᱨᱮ ᱢᱤᱫ ᱦᱚᱱᱚᱛ ᱠᱟᱱᱟ᱾ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱᱤᱭᱟᱹ ᱨᱟᱡᱽᱜᱟᱲ ᱚᱱᱚᱱᱛᱚᱱᱟᱜᱽ ᱥᱚᱦᱚᱨ᱾ ᱒᱐᱑᱑ ᱥᱮᱨᱢᱟ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱣᱟ ᱫᱚ ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱨᱮᱱᱟᱜ ᱛᱮᱥᱟᱨ ᱢᱟᱨᱟᱝ ᱦᱚᱲᱮᱞ ᱦᱚᱱᱚᱛ ᱠᱟᱱᱟ᱾

ᱥᱟᱥᱚᱱᱤᱭᱟᱹ ᱴᱚᱴᱷᱟ
ᱚᱱᱚᱱᱛᱚᱱᱟᱜᱽ ᱦᱚᱱᱚᱛ ᱠᱳᱠᱮᱨᱱᱟᱜ, ᱥᱟᱱᱜᱩᱥ, ᱚᱱᱚᱱᱛᱚᱱᱟᱜᱽ (ᱥᱚᱦᱚᱨ), ᱵᱤᱡᱵᱮᱦᱟᱨᱟ, ᱫᱳᱨᱩ ᱥᱟᱦᱟᱵᱟᱫᱽ, ᱯᱟᱦᱟᱞᱜᱟᱢ ᱟᱨ ᱠᱟᱡᱤᱜᱩᱱᱫ ᱛᱚᱦᱚᱥᱤᱞ ᱢᱮᱥᱟ ᱠᱟᱛᱮᱡᱽ ᱵᱮᱱᱟᱣ ᱟᱠᱟᱱᱟ᱾ ᱱᱚᱣᱟ ᱦᱚᱱᱚᱛ ᱫᱚ ᱮᱭᱟᱭ ᱜᱚᱴᱟᱝ ᱵᱚᱱᱚᱛ ᱨᱮ ᱦᱟᱹᱴᱤᱝ ᱢᱮᱱᱟᱜᱼᱟ, ᱱᱚᱣᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱺ ᱵᱨᱮᱝ, ᱥᱟᱱᱜᱩᱥ, ᱟᱪᱟᱵᱟᱞ, ᱫᱟᱪᱱᱤᱯᱳᱨᱟ, ᱠᱟᱡᱤᱜᱩᱱᱫ, ᱠᱷᱳᱵᱷᱮᱨᱤᱯᱳᱨᱟ ᱟᱨ ᱥᱟᱦᱟᱵᱟᱫᱽ᱾Statement showing the number of blocks in respect of 22 Districts of Jammu and Kashmir State including newly Created Districts  dated 2008-03-13, accessed 2008-08-30 ᱱᱚᱣᱟ ᱠᱚ ᱵᱚᱱᱚᱛ ᱟᱵᱟᱨ ᱟᱭᱢᱟ ᱯᱚᱧᱪᱟᱭᱮᱛ ᱨᱮ ᱦᱟᱹᱴᱤᱝ ᱢᱮᱱᱟᱜᱼᱟ᱾

ᱨᱟᱡᱽᱟᱹᱨᱤ
ᱚᱱᱚᱱᱛᱚᱱᱟᱜᱽ ᱦᱚᱱᱚᱛ ᱨᱮ ᱛᱩᱨᱩᱭ ᱜᱚᱴᱟᱝ ᱵᱤᱫᱷᱟᱱᱥᱚᱵᱷᱟ ᱛᱟᱞᱢᱟ ᱢᱮᱱᱟᱜᱼᱟ᱾ ᱱᱚᱣᱟ ᱠᱚ ᱵᱤᱫᱷᱟᱱᱥᱚᱵᱷᱟ ᱦᱩᱭᱩᱜ ᱠᱟᱱᱟ ᱺ ᱚᱱᱚᱱᱛᱚᱱᱟᱜᱽ, ᱥᱟᱨᱤ ᱥᱟᱦᱟᱵᱟᱫᱽ, ᱠᱳᱠᱮᱨᱱᱟᱜ, ᱥᱟᱝᱜᱩᱥ, ᱵᱤᱡᱵᱮᱦᱟᱨᱟ ᱟᱨ ᱯᱟᱦᱟᱞᱜᱟᱢ᱾

ᱰᱮᱢᱚᱜᱽᱨᱟᱯᱷᱤ

᱒᱐᱑᱑ ᱥᱮᱨᱢᱟ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱚᱱᱚᱱᱛᱚᱱᱟᱜᱽ ᱦᱚᱱᱚᱛ ᱨᱮ ᱞᱮᱠᱷᱟᱜᱩᱴ ᱦᱚᱲ ᱮᱞ ᱑,᱐᱗᱘,᱖᱙᱒ ᱜᱟᱱ᱾ ᱱᱚᱣᱟ ᱦᱚᱲᱮᱞ ᱫᱚ ᱥᱟᱭᱯᱨᱟᱥ ᱫᱤᱥᱚᱢ ᱟᱨ ᱥᱮᱞᱮᱫ ᱯᱚᱱᱚᱛ ᱨᱮᱱᱟᱜ ᱨᱳᱰ ᱟᱭᱞᱮᱱᱰ ᱨᱮᱱᱟᱜ ᱦᱚᱲᱮᱞ ᱥᱟᱶ ᱟᱹᱰᱤ ᱜᱟᱱ ᱥᱚᱢᱟᱱ ᱜᱮᱭᱟ᱾ ᱥᱤᱧᱚᱛ ᱨᱮᱭᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱢᱩᱫ ᱨᱮ ᱱᱚᱣᱟ ᱫᱚ ᱔᱒᱕ ᱟᱱᱟᱜ ᱴᱷᱟᱶ ᱨᱮ ᱢᱮᱱᱟᱜᱼᱟ᱾ ᱦᱚᱱᱚᱛ ᱨᱮ ᱢᱤᱫ ᱪᱟᱹᱣᱠᱟᱹ ᱠᱤᱢᱤ ᱨᱮ ᱓᱗᱕ ᱜᱟᱱ ᱦᱚᱲ ᱠᱚ ᱛᱟᱦᱮᱱ ᱠᱟᱱᱟ (᱙᱗᱐/ ᱪᱟᱹᱣᱠᱟᱹ ᱢᱟᱭᱤᱞ)᱾ ᱒᱐᱐᱑ ᱠᱷᱚᱱ ᱒᱐᱑᱑ ᱥᱮᱨᱢᱟ ᱢᱩᱫ ᱨᱮ ᱦᱚᱱᱚᱛ ᱨᱮ ᱓᱗.᱔᱘% ᱦᱚᱲ ᱠᱚ ᱡᱟᱹᱥᱛᱤ ᱣᱟᱠᱟᱱᱟ᱾ ᱚᱱᱚᱱᱛᱚᱱᱟᱜᱽ ᱦᱚᱱᱚᱛ ᱨᱮ ᱡᱟᱱᱟᱝ ᱡᱟᱹᱱᱤ ᱑᱐᱐᱐ ᱠᱚᱲᱟ ᱨᱮ ᱙᱓᱗ ᱠᱩᱲᱤ ᱟᱨ ᱠᱟᱜᱚᱡᱤᱭᱟᱹ ᱦᱚᱲ ᱮᱞ ᱖᱔.᱓᱒% ᱾ 

ᱚᱱᱚᱱᱛᱚᱱᱟᱜᱽ ᱦᱚᱱᱚᱛ ᱨᱮ ᱑,᱐᱘,᱕᱐᱕ ᱜᱟᱱ ᱦᱚᱱ ᱢᱮᱱᱟᱜ ᱠᱚᱣᱟ, ᱱᱚᱣᱟ ᱜᱮ ᱦᱚᱱᱚᱛ ᱨᱮᱱᱟᱜ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱥᱚᱦᱚᱨ ᱠᱟᱱᱟ᱾ ᱚᱱᱚᱱᱛᱚᱱᱟᱜᱽ ᱵᱟᱡᱟᱨ ᱴᱚᱴᱷᱟ ᱨᱮᱱ ᱦᱚᱲᱮᱞ ᱑᱕᱘,᱗᱘᱕ ᱜᱟᱱ᱾

ᱯᱟᱹᱨᱥᱤ
ᱚᱱᱚᱱᱛᱚᱱᱟᱜᱽ ᱨᱮᱱᱟᱜ ᱢᱩᱬᱩᱛ ᱯᱟᱹᱨᱥᱤ ᱠᱟᱥᱢᱤᱨᱤ ᱯᱟᱹᱨᱥᱤ, ᱢᱮᱱᱠᱷᱟᱱ ᱥᱮᱪᱮᱫ ᱯᱟᱹᱨᱥᱤ ᱞᱮᱠᱟᱛᱮ ᱦᱤᱱᱫᱤ, ᱤᱝᱞᱤᱥ ᱟᱨ ᱩᱨᱫᱩ ᱯᱟᱹᱨᱥᱤ ᱵᱮᱵᱦᱟᱨᱚᱜ ᱠᱟᱱᱟ᱾

ᱴᱩᱨᱤᱡᱚᱢ
ᱦᱚᱱᱚᱛ ᱨᱮ ᱟᱭᱢᱟ ᱜᱟᱱ ᱧᱮᱧᱮᱞᱤᱭᱟᱹ ᱡᱟᱭᱜᱟ ᱠᱚ ᱢᱮᱱᱟᱜᱼᱟ᱾ ᱪᱮᱫᱞᱮᱠᱟ ᱺ ᱵᱷᱮᱨᱤᱱᱟᱜ, ᱟᱪᱟᱵᱟᱞ, ᱠᱳᱠᱮᱨᱱᱟᱜ, ᱫᱟᱠᱥᱩᱢ, ᱯᱟᱦᱟᱞᱜᱟᱢ, ᱫᱟᱱᱫᱤᱯᱳᱨᱟ (ᱵᱮᱱᱟᱣ ᱦᱩᱭᱩᱜ ᱠᱟᱱᱟ), ᱪᱟᱛᱟᱵᱥᱞ, ᱢᱟᱨᱴᱟᱱᱰ ᱟᱨ ᱥᱤᱱᱛᱷᱟᱱ ᱴᱚᱯ᱾ ᱱᱚᱣᱟ ᱠᱚ ᱢᱩᱫ ᱨᱮ ᱯᱟᱦᱟᱞᱜᱟᱢ ᱟᱨ ᱠᱳᱠᱮᱨᱱᱟᱜ ᱚᱱᱚᱱᱛᱚᱱᱟᱜᱽ ᱥᱚᱦᱚᱨ ᱠᱷᱚᱱ ᱕᱐ ᱠᱤᱞᱳᱢᱤᱴᱟᱨ ᱥᱟᱹᱜᱤᱱ ᱨᱮ ᱢᱮᱱᱟᱜᱼᱟ᱾ 

ᱦᱤᱱᱫᱩ ᱫᱷᱚᱨᱚᱢ ᱨᱮᱱ ᱥᱤᱵ ᱵᱚᱸᱜᱟ ᱣᱟᱜ ᱚᱢᱚᱨᱱᱟᱛᱷ ᱢᱚᱱᱫᱤᱨ ᱯᱷᱟᱞᱜᱟᱢ ᱨᱮ ᱢᱮᱱᱟᱜᱼᱟ᱾ ᱱᱚᱰᱮ ᱜᱮ ᱫᱤᱥᱚᱢ ᱨᱮᱱ ᱟᱭᱢᱟ ᱡᱟᱭᱜᱟ ᱠᱷᱚᱱ ᱥᱮᱨᱢᱟ ᱯᱩᱨᱟᱹᱣ ᱨᱮ ᱚᱢᱚᱨᱱᱟᱛᱷ ᱡᱟᱛᱨᱟ ᱨᱮ ᱠᱚ ᱦᱤᱡᱩᱜᱼᱟ᱾

ᱦᱮᱡᱽᱥᱮᱱ

ᱚᱛᱱᱚᱜ

ᱦᱚᱭᱦᱤᱥᱤᱫ

ᱵᱟᱨᱦᱮ ᱡᱚᱱᱚᱲ

 ᱚᱯᱷᱤᱥᱤᱭᱟᱞ ᱣᱮᱵᱽᱥᱟᱭᱤᱴ
ᱥᱟᱹᱠᱷᱭᱟᱹᱛ

ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱦᱚᱱᱚᱛ